《题浯溪石》
唐代·皇甫湜

次山有文章，可惋只在碎。然长于指叙，约洁有馀态。

心语适相应，出句多分外。于诸作者间，拔戟成一队。

中行虽富剧，粹美若可盖。子昂感遇佳，未若君雅裁。

退之全而神，上与千载对。李杜才海翻，高下非可概。

文与一气间，为物莫与大。先王路不荒，岂不仰吾辈。

石屏立衙衙，溪口扬素濑。我思何人知，徙倚如有待。

作者简介：皇甫湜（公元777—835年），中国唐代散文家。引字持正，唐睦州新安（今浙江建德淳安）人。十多岁时就漫游各地，投梁肃，谒杜佑；后又结交顾况，师从韩愈，还求见江西观察使李巽，作书献文，希图荐举，未成。唐德宗贞元十八年(802)，湜在长安参加进士科考试，不第。他广为交游，与白居易、李翱、刘敦质等人往来。